JohanHeinsen/ENO huggingface dataset:
Aarhuus Stifts-Tidende, 1836-02-18
No. 29. den 18de Februar. Torsdagen. med Brevposterne. Den til Forsendelse allene privilegerede. Kongelig allernaadigst Stifts-Tidende. Aarhuus Fædrelandet.
Aarhuus Stifts-Tidende, 1836-02-18
Nationalbanken har nu offentlig aflagt sit Regnskab for Aaret fra 1 Aug. 1834 til 31 Juli 1835.
Aarhuus Stifts-Tidende, 1836-02-18
Efter at i d. A. 510, 156 Rbd. Sedler ere henlagte og efter at 200,200 Rbd. ere afbetalte paa Laanet af 4 Febr. 1820, beløber, ifølge samme, Seddelmassen, sig endnu til 16 Mill. 199, 158 Rbd., og af Laaner 4 Febr. bliver endnu tilbage 2 Millioner 990,900 Rbd.
Aarhuus Stifts-Tidende, 1836-02-18
Til denne Gields Liqvidation gjør Bankadministrationen Krav paa Jndtægten af de aarlige Renter af 6 1/2 PC., som Banken nyder af de 3/4 Dele af Hæftelserne i Jorder og Tiender i Danmark, nemlig af 12 Mill. 621,212 Rbd. aarlig, 820,378 Rbd., og det, indtil Gjælden ene og allene ved denne Jndtægt kan blive liqvideret. Efter denne Anskuelse havdes den 1ste August 1835 et Overskud af 12 Millioner 906,055 Rbd., som deres Eiendom, der ifølge Octroien optræde som Nationalbankens Actionairer, hvilket vel turde blive Tilfældet for et Beløb af omtrent 8 Mill. 300,000 Rbd., og Actierettens Værdi vilde saaledes være over Pari, hvis Gyldigheden af det Krav, som Banken fremsætter, var aldeles utvivlsom. Dette kan imidlertid ingenlunde indrømmes. Der befinder sig nemlig, imellem de endnu curserende 16 Millioner 199,158 Rbd. Sedler, 11 Mill. 888,328 Rbd., som, ifølge Adskillelsen i 1818, af de Bankpligtige i Hertugdømmerne, fra Nationalbanken ere blevne anviste ved Bankinstitutet i Altona, til Jnddragelse. Herpaa hidtil indbetalt til Banken 5 Mill. 497,576 Rbd., og ved aarligen at indlevere 318,000 Rbd. skulle de resterende 6 Mill. 390,752 Rbd. afbetales. Ligger det end ikke aabenbart i Ordene, saa er det dog i Forordningens Aand, at disse 11 Mill. 888,328 Rbd. ikke kunne debiteres og beregnes anden Gang i den Sum, hvis Liqvidation Financerne have overtaget, ved at godtgjøre Grundeierne Renterne af de 3/4 Dele af Hæftelserne i Jorder og Tiender i Danmark. Drage vi nu 11 Mill 888,328 Rbd. fra den Seddelmasse, som nu er i Circulation, bliver der kun 4 Mill. 310,830 Rbd. tilbage, hvis Jnddragelse det, efter vor Anskuelse, kan paaligge Financerne at sørge for, og Overskuddet af Bankens Activer, der maa betragtes som Actionairernes Capital, vilde saaledes vise sig 11 Mill. 888,328 Rbd. mindre, og følgeligen reduceres til 1 Mill. 17,727 Rbd. den 31 Juli 1835. Da nu to, saa gandske forskjellige Meninger og Bankens virkelige Status, og om dens financielle Forhold til Staten, existere, fortjener denne Gjenstand vistnok at drøftes paa det alvorligste for at erfare, hvilken der er den (Khonop.) rette. J Anledning af en Forespørgsel fra Skomagerlauget i en Kjøbstad, om det er Andre end Skomagere tilladt at forfærdige og falholde Trætøfler eller Klodser, der bestaae af Læder med Træsaaler, har Cancelliet i Skrivelse af 5te Jan. svaret, at det ommeldte Slags Fodtøi formeentligen henhører til Skomagerhaandværket forsaavidt derved anvendes Syening, hvilket derimod ikke skjønnes at være Tilfældet, dersom Læderet er forbundet med Træet ved Staaltraad eller paa anden Maade end den, der udgjørSærkjendet ved Skomagernes Profession. (C. T.) Kjøbenhavns Skiftekommission indkalder ved Proclama med 12 Ugers Varsel Alle og Enhver som have noget Krav paa forrige Hofkasserer Justitsraad Duncan's og Hustrues Seqvestrationsboe.
Aarhuus Stifts-Tidende, 1836-02-18
Dagens Søndagsblad har en udførlig Artikel; om Øhlenschlægers Sokrates, og dens Skjebne paa den danske Scene, med særdeles Hensyn paa Regnlativet for Betalinger for de til Opførelse bragte Stykker, hvis Udslag er: at hiint udmærkede Værk er lønnet med saare lidet Honorar, – omtrent 300 Rbd. og, hvad endnu er værre: "tillige gandske maa forsvinde fra Theatret." - Kjøbenhavnernes Letsindig hed har altsaa gjentaget Atheniensernes Forbrydelse, og, anden Gang, myrdet Sokrates! (Jvers. Av.)¬
Aarhuus Stifts-Tidende, 1836-02-18
J Dagens Søndagsblad er proponeret følgende formeentlige Midler til at forebygge Kassedefecter hos Justits-Embedsmænd. 1) At samtlige Justits-Embedsmænd sættes paa fast Gage 2) At der gives dem en bestemt Sum til Contoirhold. 3) Ligeledes til Hestehold. 4) At Herredsfoged- og Herredsskr. ver-Gaardene paa Landet, om muligt, atter etableredes. J At der ved hvert Justits-Embede anskaffes en Kassebog. 6. At der ved ethvert af dem ansættes en Controlleur. 7) Lig ledes i enhver Provinds en Justits-Over-Controlleur.
Aarhuus Stifts-Tidende, 1836-02-18
J Corsøer fandt den 1ste Febr., for første Gang igjen efter 21 Aars Forløb, et Dystløb Sted, hvorom man i den Vestsjellandske Avis læser følgende Beskrivelse. Om Formiddagen Klokken 10 vare Byens Søfolk samlede i Kjøbmand J. Kruses Gaard, hvorfra Processionen gik i følgende Orden ned til Havnen, hvor Dystløbet skulde holdes: Løberne; 2 Skibs drenge med Gjøs, den ældste Skipper med Sølaugets Fane; Laugets tvende Oldermænd; Belspostførerne 2 Styrmænd med Vimpler; 2 andre med Laugets Vaabenslag; 2 andre med Standere; 4 Skippere med Krandsen; begge Dystløberne; 2 Styrmænd med Konge slag; 4 Skippere med det til Kirkens Prydelse af Lax, get skjænkede Skib, de 2 Skippere, som skulde styre Baadene; 8 Sluproere, 8 Skippere, Styrmænd og Matroser, som alle bare Flag. Dystløbet foregik, under Kanonernes Torden, paa to store, med pyntede Sluproere bemandede Baade, hvoraf hver havde en Trompeter ombord. Dystløberne vare Begge Styrmænd og i deres kraftigste Ungdoms-Alder. Efter at have hilset hinanden to Gange ved Forbiseilingen, søgte de, da de tredie Gang mødtes, at støde hinanden overbord (formodentlig, saaledes som andensteds er brugt, ved Hielp af lange Stager med Brik ker paa Enden); men Begge faldt omtrent paa een Gang i Søen, ledsagede af et almindeligt HurraDystløberne indtoge hurtigt igjen deres Plads paa Baadene, og efter at de i en varm Kahyt vare om klædte, gik Processionen i samme Orden gjennem Byens Gader, og derfra til Kirken, hvor Hs. Høiærv. Provst Olrik holdt en skjøn Tale, der handlede om Sømandslivet og endte med Bøn til Gud om hans Varetægt, over Fædrelandet og dets Konge, over Handel og Søfart og over Staden Corsøers mange agtværdige Sømænd. For og efter Talen blev afsjungen passende Psalmer af Digteren Boye. Da Skibet atter var henbragt paa sin Plads i Kirken, vendte Processionen tilbage til dens Samlingsted, hvor der saavel samme Dag som den paafølgende Dags Aften afholdtes et muntert Bal, der bivaantes af henimod 200 Personer, hvoraf Pluraliteten var Sømænd, samt disses Koner og Døttre. Hs. Høivelbd. Hr. Kammerherre, Amtmand v. Stemann og Frue havde, ombord i Skonnerten "Augusta, der i denne Hensigt var halet tvers for Broen, glædet Dystløbet med deres Nærværelse. Kattrup Gaard og Gods, i Holbek Amt, er i disse Dage, med Besætning og Jnventarium solgt af Hr. Kammerjunker v. Mylius til Hr. Oberstlieutenant, Baron v. Adeler (forhen paa Hogholm) for 150,000 Rbd. Sølv og r. Sølv.
Aarhuus Stifts-Tidende, 1836-02-18
J Bladet Lyng, der udkommer i Haderslev, har Dr. Markus i et Stykke, betitlet: "Homopathiens Svanesang, og i en vedføiet Anmærkning Hr. Lautrup gjort et uværdigt Angreb paa Hr. Stadsphysikus Dr. Fangel og hans Bestræbelser for ved Homoopathien at hielpe sine lidende Medmennesker. Jkke tilfreds, siger Hr. M. med hans literaire Forsøg (Udgivelsen af hans Skrift om de af ham udførte Kure) skal Hr. Fangel endog vandre fra Landsby til Landsby, lokke Bønderne til sig i Kroerne og der, lig en Huserer, falbyde sine Varer." Hr. F. maa dog vide, vedbliver han at forinden han kan practisere paa et Sted, hvor han er aldeles ubekiendt, bør han producere sine Testimonia, naar han ikke vil udsætte sig for at holdes for en Qvaksalver, ligesom han ikke uden Øvrighedens Tilladelse tør befatte sig med Selvdispensering." J et følgende Nummer har Hr. Dr. Fangel paa den Videnskabsmanden værdige Maade taget til Gjenmæle. Paa den anførte Beskyldning finder Hr. F. det ikke passende at indlade sig; som en til Praxis fuldkommen berettiget Læge - og derfor borge vistnok hans Doctorværdighed og hans Embede som kgl. Stadsphysikus - finder han, at det staaer ham frit for at besøge enhver Patient, der søger hans Hjelp. Selvdispenseringen af homoopathiske Midler er ved ingen Lov forbudt, da der i hele Riget ikke findes noget privilegeret homoopathisk Apothek." (Veile Av.)
Aarhuus Stifts-Tidende, 1836-02-18
For nogen Tid siden kom en Bonde om Aftenen kjørende til Ans Kro. Han bandt sine Heste, efter hans Formening, meget forsigtig, og gik ind i Kroen. Noget efter hørte han en Vogn kjøre, løb til Døren, og borte vare Heste og Vogn. Flur løb han bag efter; men i rask Trav løb Hestene til deres Hjem, 1/4 Miil fra Kroen. Manden kom noget efter, og spurgte sin Karl om Heste og Vogn. Denne havde rigtignok hørt en Vogn komme gjennem Gaarden; men ingen seet. Ved tændte Lygter kunde de spore Hestene ud af Gaarden, over en Mose= og Hedevei, forbi Frausing, igjennem Hinge, hvor de havde gjort en Vending i en Mands Gaard; derfra over Vinderslevgaards Vase, forbi Vinderslev Kirke, Skovhuuset, Byens Hauge, og fandtes først anden Dags Formiddag imellem Voergaard og Knudstrup, hvor de stode gandske stille paa en Rugager. – Naar man tænker sig, at Hestene uden Fører, i Nattens Mørke, Storm og Regn, gjorde en Tour af 3 Mile, uden at vælte Vognen, eller det Mindste deraf var tabt, undtagen Vogn kjæppen, Hestene vare bundne ved, saa falder det næsten utroligt; men er dog gandske vist. (Vib. S.)
Aarhuus Stifts-Tidende, 1836-02-18
En Smedemester i Viborg, som var tiltalt for begaaet Blodskam med sine to Døttre samt for tyrannisk Behandling mod sin Kone, er af Landsoverretten dømt til 2 Aars Tugthuusstraf.
Aarhuus Stifts-Tidende, 1836-02-18
Høiesteret har dømt nogle Personer i Nykjebing paa Falster, som havde slagtet 4 dem ikke tilhørende Ænder, til Fængsel paa Vand og Brød, En i 2, og To i 4 Dage.
Aarhuus Stifts-Tidende, 1836-02-18
Ved Høiesteret er endvidere afsagt Dom i den vigtige Sag imellem de nuværende Eiere og Besiddere (131 i Tallet) af Schjern og Karmark Gaarde, med Underliggende, contra Kammeradvocaten paa Embeds Vegne. Sagen angaaer nemlig: "Om de nærværende Eiere og Besiddere af ovenanførte Gaarde med Underliggende skulle taale, at den kgl. Direction for Statsgielden og den synkende Fond, ifølge tvende af Kammerherre og Lehns-Greve Jørgen Scheel udstædte Obligationer (den ene af 18de April 1795 til det kgl. Admiralitets og Commissariats=Collegium, den anden af hans Administrations-Commissairer under 16de Novbr. 1807 til daværende Deposito=Kasse, hiin med umiddelbar, denne med middelbar Panteret i benævnte Eiendomme) for en Capital af 100000 Rbd. Sølv med Renter og Omkostninger, realiserer og som formeentlig Pante-Creditor søger Betaling i Gaardene Schjern og Karmark, med Skove, Mølle, forhen underlagte Bøndergods med Skove, Vestervelling Sogns Konge- og Kirke-Tiende, Schjern Sogns Kirketiende m.v. Baade ved Under og Overretten var kjendt for Ret: at Eierne og Besidderne af Schjern og Karmarks Gaarde, samt det disse tilforn underlagte Bøndergods med Tiender og Skove m. m., bør taale at den kgl. Statsgields=Kasse, som Eier af fornævnte tvende Obligationer, efter foregaaet Udlæg ved Auction realiserer Eiendommene eller saa meget deraf, som behøves for at dække 100,000 Rbd. Sølv af benævnte Obligationers samlede Rest beløb, tilligemed Søgsmaalets, Udlægets og Realisationens Omkostninger skadesløst. Høiesteretsdommen lød derimod saaledes: "Citanterne bør for Kammeradrokatens Tiltale i denne Sag frie at være."
Aarhuus Stifts-Tidende, 1836-02-18
Bekiendtgjørelser. Familie og Venner, hvem vi herved tilmelde Tabet af et høitelsket Barn, vor ældste Datter Lovise Hendriette, ville med os takke Forsynet, som idag endte de smertefulde Lidelser, der næsten i 3 Aar forbittrede hendes korte Liv. Greenaae, den 10de Februar 1836. A. E. Wellerop, A. S. Wellerop. født Schmidt. Forening i Aarhuus til Kunster og Haandværkers Fremme.
Aarhuus Stifts-Tidende, 1836-02-18
Da der, efter hvad der blev vedtaget i sidste Generalforsamling, igjen, i næste St. Olufs Markedstid, attraaes Udstilling paa Raadstuen af Kunst- og Haandværksarbeide, saa indbydes herved samtlige Kunstnere og Haandværkere i Jylland til dertil at forfærdige og indlevere Arbeider. De nærmere Betingelser herved ere, efter den trykte Plan af 18de October 1833, der nærmere kan eftersees hos Selskabets Sekretair Hr. Prok. Nielsen, og hvad siden er vedtaget, fornemmeligen Følgende: 1) Kun Kunstnere og Haandværkere der ere bosatte i Nørre-Jylland, kan indlevere Arbeider. 2) Disse maa være anmeldte for Selskabets Sekretair inden Juni Maaneds Udgang, og indleverede paa Raadstuen 2 Dage for Udstillingen, der, hvis et tilstrækkeligt Antal Arbeider anmeldes, begynder Mandagen den 25de Juli, og varer i 8 Dage. 3) Arbeiderne maa være af udmærket Godhed hvis de skal kunne tilstædes Plads paa Udstillingen. 4) Nogle af disse Arbeider vil vorde indkjøbte af Selskabet, for ved Lodtrækning at kunde fordeeles iblandt dets Medlemmer. 5) Skulde der findes særdeles udmærkede Arbeider, som dog ikke egne sig til Jndkjøb for Selskabet, vil Vedkommende maaskee for de 3de bedste Stykker kunde tilstaaes 3de forskjellige Præmier, afpasfede efter Arbeidets Beskaffenhed. 6) Saafremt der ikke, inden den under No. 2 anførte Tid, anmeldes en passende Deel Arbeider, vil ingen Udstilling finde Sted i Aar.
Aarhuus Stifts-Tidende, 1836-02-18
Administrationen for Foreningen i Aarhuus til Kunster og Haandværkers Fremme, den 14de Februar 1836. J forhenværende Apotheker heri Byen, Michael Christoffer Roses Opbudsboe, er en Skiftesamling berammet at afholdes paa Raadstuen heri Byen, Onsdagen den 16de Marts førstk. Formiddag Kl. 10, ved hvilken, hvis ikke uforudseete Hindringer indløber, Boet vil blive sluttet eller i al Fald Repartition i samme blive fremlagt, hvilket herved til alle Vedkommendes Efterretning bekjendtgjøres. Hobroe, den 28de Januar 1836. Due. Jansen.
Aarhuus Stifts-Tidende, 1836-02-18
Efter Begjæring af Vice-Consul Fabricius, som Commissionair for vedkommende Assurandeurer, bliver Fredagen den 26de Febr. næstkommende afholdt offentlig Auction i Consul R. Bergens Gaard i Skagen over den bjergede Taqvelage og Jnventarium fra den under 7de November f. A. ved Skagen strandede Skonnert Neptunus af Kjøbenhavn, bestaaende af 23 Stkr. forskjellige tildeels nye Seil, en stor Ankerkjetting, Ankertoug, Pertine, 3 Skibsankere, staaende og løbende Gods, 2 Skibsbaade, Master, Rundholdter, samt endeel mere Skibsinventarium. Auctionen begynder og Formiddagen Kl. 10. Lysthavende indbydes at møde til bestemt Tid og Sted. Skagens Byefogedcontoir, den 11te Februar 1836. Bergen. Jens Ditlev Blichfeldt, virkelig Justitsraad, Byefoged og Byeskriver i Skanderborg samt Herredsfoged og Skriver i Hjelmslew og Gjern Herreder, Gjør vitterligt: at efter Begjæring af Procurator Jngerslew i Aarhuus, som befalet Sagfører for Enken Maren Rasmusdatter og i Kraft af et hende under 24de December f. A., meddeelt Mortift. cations-Bevilling, samt Beneficium paupertatis af 8de dennes, indstævnes herved, med Aar og Dags Varsel, som regnes fra den Tid nærværende Stævning 3de Gange efter hinanden har været indført i den Berlingske politiske og Avertissementstidende, Aarhuus Stiftstidende og Altonaer Mercur, den eller de, som maatte være i Besiddelse af en Jens Jacobsen i Stilling den 29de Febr. 1816 udstædt og den 7de Novbr. s. 2. tinglæst Obligation til hendes nu afdøde Mand, Aftægtsmand Niels Pedersen af Bjertrup, for 500 Rbd. N. V., hvorfor var givet første Prioritet i det Debitor da tilhørende Huus i Stilling, bestaaende af 6 Fag, indrettet til Stuehuus, tilligemed et Stykke Jord paa Bjertrup Mark af Hartkorn 1 Skp. 1/5 Alb. hvilke Eiendomme Debitor senere har tilskjødet hende som Betaling for Gjælden, og som hun igjen har solg til Rasmus Pedersen, der nu besidder samme, til dermed at fremkomme og bevise sin Ret dertil, inden Hjelmslew Gjern Herreders Ret, som holdes paa Skanderborg Raadhuus, den 1ste Torsdag i Mai Maaned 1837, Kl. 10 Formiddag, da Jngerslew, hvi Jngen dermed melder sig eller der ei præsteres Beviifor Eiendoms=Retten dertil, vil paastaae samme ved Dom mortificeret i Henhold til den paaberaabte Bevillings Jndhold. – Forelæggelse og Lavdag er afskaffet ved Forordn. 3die Juni 1796. Under min Haand og Segl. Skanderborg, den 10de Februar 1836. Blichfeldt. (L. S.)
Aarhuus Stifts-Tidende, 1836-02-18
Hovedgaarden Skjerrildgaard i Bjerre Herred, Veile Amt, 2 Mile fra Horsens, der har udmærkede Jorder, herskabelige Bygninger, fornøden Skov og Tørvejord, er formedelst anden Bestemmelse underhaanden at faae tilkjøbs. Hartkornet er circa 20 Tdr. Paa Gaarden kan græsses og fodres 80 til 100 Hollænderiekøer. Pengevilkaarene kunne blive fordeelagtige, og Modtagelsen kan skee til næstkommende 1ste Mai. Man henvender sig om Handelens Afsluttelse til undertegnede Eier, og skulde Salg underhaanden ikke finde Sted, vil Gaarden efter Overeenskomst med vedkommende Auctionsdirecteur blive opraabt til Bortsalg ved en eneste Auction, som vil blive afholdt paa Gaarden selv den 8de Marts førstkommende, Formiddag Klokken 10. Skulde Salg underhaanden finde Sted, skal saadant betimelig blive bekjendtgjort forinden Auctionsdagen. - Skjerildgaard, den 12te Februar 1836 Hofmann.
Aarhuus Stifts-Tidende, 1836-02-18
Den kongelige Hingst Blackwood er opstaldet hos mig til Bedækning i dette Foraar. Bedækningen koster 1 Rbd. Sølv pr. Stk. Den nævnte Hingst er 10 Qvart. 5 Tom. stor, stærk af Knokler, og blankbruun af Couleur. Zeuthen, den 17de Februar 1836 Chr. Ulstrup.
Aarhuus Stifts-Tidende, 1836-02-18
Smukke broderede Bobinets Kraver & Modester, Jaconets Mellemværk & Border, de nu saa brugelige Snore til Broderie, Kravetørklæder, a., er i Dag arriveret og sælges billig af M. L a 3arus paa det lille Torv.
Aarhuus Stifts-Tidende, 1836-02-18
J Stedet No. 871 paa Guldsmedgade er et Claveer tilkjøbs.
Aarhuus Stifts-Tidende, 1836-02-18
For en Enke eller anden stille Familie er den Leilighed som beboes af Hr. Jnstitutbestyrer Lindhardt, i Gaarden No. 236 paa Graven at faae tilleie til Paaske Flyttetid, naar man henvender sig til Skomagermester P. Müller.
Aarhuus Stifts-Tidende, 1836-02-18
Et ungt Menneske, som har Lyst at lære Landvæsenet, kan blive antaget hos en bekjendt dygtig Landmand. Hos Mægler A. Thomsen i Aarhuus kan faaes nærmere Underretning.
Aarhuus Stifts-Tidende, 1836-02-18
Et Par Caloscher ere for nogle Uger siden forglemte et Sted i Byen. Eieren giver gjerne en Douceur for Tilveiebringelsen. De bedes afleverede paa Adressekontoiret.
Aarhuus Stifts-Tidende, 1836-02-18
Afvigte Løverdag den 13de Febr. er paa Veien fra Skeibe=Leddet paa Randers Landevei til det store Torv i Aarhuus, tabt af en Vogn en blaae Fielle Bagsmække samt en Kasse, mærket A. K., hvori en ny Serviette, hvilket Finderen bedes at aflevere til Hr. Kjøbmand Dinnesen i Aarhuus, mod en god Douceur.
Aarhuus Stifts-Tidende, 1836-02-18
Debatten i Politievennen. Vaudeville i 2 After af H. Hertz. 3 Mk. Om forberedende og høiere Real underviisning af Pastor Gad. 4 Mk. faaes hos J. Jessen,
Aarhuus Stifts-Tidende, 1836-02-18
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1836-02-19
No. 30. den 19de Februar. Fredagen. med Brevposterne Den til Forsendelse. allene privilegerede. Kongelig allernaadigst Stifts-Tidende.
Aarhuus Stifts-Tidende, 1836-02-19
Aarhuus. Nyheder fra Udlandet. N. Amerika. J den franskemerikanske Sag er indtraadt en ny Forvikling, som ved den foregaaede Ministerialforandring i Frankrig muligt vil torde blive af vigtige Følger. De forenede Staters Præsident har udstædt et Budskab til Kongressen angaaende Forholdet til Frankrig. Heraf erfares, at den franske Regiering har erklæret sig beredvillig til den omqvæstionerede Sums Betaling saasnart de forenede Staters Regjering officielt erklærer, at den beklager de indtraadte Misforstaaelser, der ere opstaaede ved en Feiltagelse, og at den aldrig har tvivlet om den franske Regjerings Redelighed &c. "Komme hvad komme vil - hedder det blandt Andet i Præsidentens Budskab; den Erklæring, som Frankrig forlanger, kan aldrig bevilges." Tillige anbefaler han paa det eftertrykkelige ste Marinens Udrustning det allersnareste muligt, Kyst=Fortificationernes Jstandsættelse, o. s. v. Og endelig gjøres Forslag til, at forbyde indtil videre franske Producters Jndførelse og franske Skibes Ankomst til nordamerikanske Havne.
Aarhuus Stifts-Tidende, 1836-02-19
Tyrkiet. De nyeste Efterretninger fra Alexandrien stadfæste, at Mehemed Aly paany ruster sig til et eller andet vigtigt Foretagende. Den tyrkiske Flaade har lagt sig for Anker i Dardanellerne. Forterne sættes her i saadan Forsvarstand, at der endog fra Landsiden udfordres en ordentlig Beleiring for at kunne bemægtige sig dem.
Aarhuus Stifts-Tidende, 1836-02-19
Engelland. Angaaende Engellands Sørustninger læstes nylig i den ministerielle Courier den mærkværdige Yttring: at de ere en Følge af den russiske Keisers ærgjerrige Politik og hans ufravigeligen forfulgte Planer til at forstørre sit Herredømme.""Denne Forholdsregel, sagde Ministeren John Russel nylig i Underhuset: maa dog endnu kun betragtes som en Forsigtighedsregel, og ingenlunde som nogen Krigerklæring."
Aarhuus Stifts-Tidende, 1836-02-19
Frankrig. Den 10de Febr. circulerede i Paris følgende Liste over nye Ministre, Konseilpræsident og Seglbevarer, Hr. Dupin, udenrigske Anliggender, Grev Flahaut, Krigsdepartement, Marskal Molitor, Finantserne, Hr. Gauthier; Jndenlands, Grev Montalivet; Handel, Hr. Passe; offentlig Underviisning, Hr. Sauzet; Marinen, Admiral Rosamel.
Aarhuus Stifts-Tidende, 1836-02-19
Jtalien. Dronningen af Neapel er død den 31te Januar af Galdefeber, 8 Dage efter hendes Nedkomst med en Kronprinds. Hun var en Datter af Kongen af Sardinien, født 1812, og formælet 21 Novbr. 1832. Ogsaa Napoleons Moder, Madame Lætitia Buonaparte, er nu virkelig død i Rom, næsten 86 Aar gammel. J flere Aar havde hun været stokblind og sengeliggende af et Hoftebrud. Kardinal Fesch, hendes Stiffbroder, var hos hende da hun døde. Siden Napoleons Fald havde denne Kone, der engang saae alle sine Børn som kronede Hoveder, kun faaet Hiøbsbudskaber fra sin Familie; det sidste, Prindsesse Montforts Død, havde især gjort stort Jndtryk paa hende. - Den fra Neapel flygtede Prinds af Capua, Kongens Broder, har med sin Elskerinde, Jomfru Smith, indskibet sig til Nordamerika.
Aarhuus Stifts-Tidende, 1836-02-19
Preussen. Reisende som nylig have passeret flere preussiske Havne ved Østersøen forsikkre, at der i Königsberg og navnligen i Danzig træffes Anstalter til at afværge en eventuel Landgang. Blandt Andet bygger man der stærkt paa Kanonbaade. Koureerverlingen mellem Berlin og Petersborg er meget levende. Heraf slutter man sig til vigtige Forhandlinger. (J Privatbreve fra Petersborg hedder det, at Keiseren begynder nu at blive kjed af Lord Palmerstons Drillerier.)
Aarhuus Stifts-Tidende, 1836-02-19
Fædrelandet. Rhvn, den 16de Februar. Generalmajor og Generaladjutant Knud v. Juel, der efter Ansøgning i Naade er entlediget som kgl. Gesandt i Paris, er af Hs. M. som Anerkjendelse af hans lange og troe Tjeneste, forundt Afsked af Krigstjenesten som Generallieutenant.
Aarhuus Stifts-Tidende, 1836-02-19
J Fredags blev i Høiesteret paadømt Justits sagen mod Arrestanten Rasmus Jensen af Nyrup der var sat under Tiltale for at have ombragt Tienestepigen Karen Olsdatter. De vare en Aften, ved at gaae sammen over en Mark, kommet i Trætte med hverandre, hvorpaa han havde stødt hende ned i en Vandgrøvt, som han derpaa selv var steget ned i, og havde holdt hendes Hoved ned i Vandet omtrent et halvt Qvarteer, ikke, efter Arrestantens Udsagn, for at skille hende ved Livet, men kun for at tugte hende for hendes slemme Mund. Hans Dom blev 6 Aars Fæstningsarbeide.
Aarhuus Stifts-Tidende, 1836-02-19
Samme Dag paabegyndtes i Høiesteret. Justitssagen: Advokat Schæffer contra Snedkermester Erich Anthon Christian Binnerup, af Frederikshavn, der er sat under Action for Brandstiftelse. Ved den inden Frederikshavns Kjøbstads Extraret d. 5te Aug. f. A. afsagte Dom, der forsaavidt Straffen angaaer er stadfæstet ved Overrettens Dom af 28de Septbr. f. A., er den Tiltalte dømt til, at have forgjort sin Hals og derefter steilles. Som Defensor for den Tiltalte møder Justitsraad Høegh-Guldberg.